**Navodila za 4.teden (6.4. – 10. 4.)**

Dragi učenci, drage učenke 9. razredov.

Najprej vas moram pohvaliti, da mi skoraj vsi redno pošiljate naloge, včasih tudi sami želite še dodatne naloge. Z veseljem vam ustrežem.

Tudi delovne liste lahko rešujete kar na računalniku. Tisti, ki želite, mi jih pošljite, da vam jih pregledam.

Zanima vas tudi bralna značka. Ko boste knjige ali knjigo prebrali, napišite kratko predstavitev in mi pošljite.

**Prejšnji teden sem vas vprašala, če bi doma pisali spis za oceno. Tisti, ki ste mi odgovorili, ste vsi za.**

**Sprašujete me, če vam zaupam pisanje za oceno doma. Zakaj pa ne? Doma boste imeli več časa, da lahko razmislite, napišete in svoje besedilo izboljšujete. Uporabljajte slovarje in pravopis.**

**Najboljšo različico pošljite v wordovem dokumentu do konca tedna, in sicer:**

**9.a – gospe Lili**

**9.b – gospe Silvani**

Navodilom bom dodala tudi kriterije za ocenjevanje.

Navodilo za šolski spis

Dragi devetošolci, drage devetošolke.

Kmalu boste zaključili šolanje na OŠ Šturje Ajdovščina in se odpravili v svet.

**Napišite šolski spis o svojih načrtih za nadaljnje šolanje, načrtih za bodoče življenje**.

Pripravila sem vam dvoje navodil. Prva vas bolj natančno vodijo pri pisanju, druga pa so nekoliko svobodnejša.

2. šolski spis

Pripoved o načrtih za prihodnost

1. **Piši o srednji šoli:**

* **kaj želiš doseči, pričakovanja,**
* **odnosi s sošolci in profesorji,**
* **obšolske dejavnosti,**
* **stiki s sošolci iz OŠ,**
* **strahovi,**
* **načrti, kako boš dosegel zastavljene cilje.**

1. **Svoje razmišljanje utemelji.**
2. **Piši subjektivno.**
3. **Besedilo ustrezno naslovi.**
4. **Pazi na zgradbo (uvod, jedro, zaključek).**
5. **Izbiraj ustrezne besede in jih ne ponavljaj.**
6. **Upoštevaj jezikovno pravilnost (velika začetnica in vejica v zloženi povedi).**

**Zaupaj vase in napiši to, kar res čutiš in želiš.**

**Veliko sreče.**

2. šolski spis

Pripoved o načrtih za prihodnost

V besedilu, ki ga nameravaš napisati, pripoveduj o načrtih za prihodnost. Razpišeš se lahko o svojih načrtih, povezanih s šolanjem in zaposlitvijo. Kaj pa bodočnost v osebnem in družinskem življenju? Razmišljaj tudi o tem.

Pazi na ustrezno zgradbo besedila, členi ga na odstavke. Bodi pozoren na jezikovno pravilnost zapisanega.

Ne pozabi, da izvirnost in bogat besedni zaklad prispevata k boljšemu rezultatu.

Želim ti uspešno delo.

Ajdovščina,